ᱵᱚᱠᱷᱛᱤᱭᱟᱨᱯᱩᱨ

ᱵᱚᱠᱷᱛᱤᱭᱟᱨᱯᱩᱨ ᱫᱚ ᱥᱤᱧᱚᱛ ᱨᱮᱱᱟᱜ ᱵᱤᱦᱟᱨ ᱯᱚᱱᱚᱛ ᱨᱮᱱᱟᱜ ᱯᱟᱴᱱᱟ ᱦᱚᱱᱚᱛ ᱨᱮ ᱢᱤᱫ ᱵᱚᱱᱚᱛ ᱟᱨ ᱟᱫᱷᱤᱥᱩᱪᱤᱛ ᱴᱚᱴᱷᱟ ᱠᱟᱱᱟ ᱾ ᱵᱚᱠᱷᱛᱤᱭᱟᱨᱯᱩᱨ ᱫᱚ ᱯᱟᱴᱱᱟ ᱥᱟᱦᱤᱵᱽ (ᱞᱳᱠ ᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ) ᱨᱮ ᱦᱤᱡᱩᱜᱼᱟ, ᱟᱨ ᱵᱤᱦᱟᱨ ᱨᱮᱱᱟᱜ ᱵᱟᱲ ᱡᱚᱜᱚᱼᱠᱷᱚᱸᱰ ᱨᱮ ᱦᱤᱡᱩᱜᱟᱜ ᱫᱚ ᱯᱟᱴᱱᱟ ᱦᱚᱱᱚᱛ ᱨᱮ ᱵᱤᱦᱟᱨ ᱨᱮᱱᱟᱜ ᱢᱤᱫ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱠᱟᱱᱟ ᱾ ᱱᱚᱣᱟ ᱫᱟᱱᱟᱯᱩᱨ ᱨᱮᱞᱣᱮ ᱰᱤᱵᱤᱡᱚᱱ, ᱤ.ᱥᱤ.ᱟᱨ ᱨᱮ ᱢᱤᱫ ᱢᱩᱬ ᱨᱮᱞᱣᱮ ᱡᱚᱸᱠᱥᱚᱱ ᱢᱮᱱᱟᱜᱼᱟ ᱾ ᱵᱤᱦᱟᱨ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱱᱤᱛᱤᱥ ᱠᱩᱢᱟᱨ ᱫᱚ ᱵᱚᱠᱷᱛᱤᱭᱟᱨᱯᱩᱨ ᱨᱮ ᱛᱟᱦᱮᱸᱱᱤᱡ ᱠᱟᱱᱟᱭ ᱾

ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱚᱠᱷᱛᱤᱭᱟᱨᱯᱩᱨ ᱨᱤᱱ ᱦᱚᱲ ᱮᱞ ᱫᱚ ᱔᱗,᱘᱙᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱫᱚ ᱕᱒.᱕% ᱟᱨ ᱛᱤᱨᱞᱟᱹ ᱟᱜ ᱔᱗.᱕% ᱢᱮᱱᱟᱜᱼᱟ ᱾ ᱵᱚᱠᱷᱛᱤᱭᱟᱨᱯᱩᱨ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱗᱐% ᱢᱮᱱᱟᱜᱼᱟ, ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱥᱮᱪᱮᱫ ᱫᱚ ᱖᱑.᱘% ᱠᱷᱚᱱ ᱫᱚ ᱰᱮᱦᱮᱨ ᱜᱮᱭᱟ; ᱗᱘% ᱫᱚ ᱠᱚᱲᱟ ᱟᱨ ᱖᱑.᱑% ᱫᱚ ᱛᱤᱨᱞᱟᱹ ᱟᱜ ᱥᱮᱪᱮᱫ ᱢᱮᱱᱟᱜᱼᱟ ᱾ ᱑᱘% ᱦᱚᱲ ᱮᱞ ᱫᱚ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱙᱒᱘ ᱥᱮᱯᱨᱟᱣᱡᱟᱱᱟᱝ ᱡᱟᱹᱱᱤ ᱙᱐᱓ ᱢᱮᱱᱟᱜᱼᱟ ᱾ ᱰᱮᱦᱮᱨ ᱛᱮᱫ ᱛᱟᱦᱮᱸᱱ ᱦᱚᱲ ᱦᱤᱱᱫᱩ ᱫᱷᱚᱨᱚᱢ ᱠᱚ ᱢᱟᱱᱟᱣᱟ ᱙᱕%, ᱢᱮᱱᱠᱷᱟᱱ ᱥᱤᱠᱷ ᱟᱨ ᱡᱮᱭᱱ ᱫᱚ (᱐.᱐᱑%) ᱟᱨ ᱕% ᱢᱩᱥᱚᱞᱢᱟᱱ ᱾

ᱥᱟᱜᱟᱲᱚᱢ
ᱨᱮᱞ ᱞᱟᱭᱤᱱ
ᱵᱚᱠᱷᱛᱤᱭᱟᱨᱯᱩᱨ ᱨᱮᱞᱣᱮ ᱥᱴᱮᱥᱚᱱ ᱫᱚ ᱦᱟᱵᱽᱲᱟᱼᱫᱤᱞᱞᱤ ᱢᱩᱬ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱟᱨ ᱯᱟᱴᱱᱟ ᱠᱷᱚᱱ ᱔᱖ ᱠᱤᱞᱚᱢᱤᱴᱚᱨ ᱥᱟᱺᱜᱤᱧᱟ ᱾ ᱵᱚᱠᱷᱛᱤᱭᱟᱨᱯᱩᱨᱼᱛᱤᱞᱮᱭᱟ ᱞᱟᱭᱤᱱ ᱦᱚᱸ ᱱᱚᱸᱰᱮ ᱠᱷᱚᱱ ᱚᱸᱰᱚᱠᱚᱜᱼᱟ, ᱱᱚᱣᱟ ᱱᱟᱞᱚᱱᱫᱟ ᱦᱚᱱᱚᱛ ᱨᱮᱱᱟᱜ ᱨᱟᱡᱽᱜᱤᱨ, ᱵᱤᱦᱟᱨ ᱥᱚᱨᱤᱯᱷ ᱟᱨ ᱦᱚᱨᱱᱚᱛ ᱫᱚ ᱛᱤᱞᱮᱭᱟ ᱫᱷᱟᱹᱵᱤᱡ ᱡᱚᱲᱟᱣᱜᱼᱟ ᱟᱨ ᱠᱚᱰᱟᱨᱢᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱫᱷᱟᱹᱵᱤᱡ ᱵᱟᱲᱦᱟᱣ ᱦᱩᱭᱩᱜᱼᱟ ᱾

ᱩᱰᱟᱹᱱ
ᱞᱚᱠ ᱱᱟᱭᱚᱠ ᱡᱚᱭᱯᱨᱚᱠᱟᱥ ᱩᱰᱟᱹᱱ ᱰᱟᱹᱦᱤ, ᱯᱟᱴᱱᱟ ᱟᱹᱰᱤ ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾ ᱜᱟᱭᱟ ᱩᱰᱟᱹᱱ ᱰᱟᱹᱦᱤ ᱫᱚ ᱑᱒᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱥᱟᱶ ᱵᱚᱠᱷᱛᱤᱭᱟᱨᱯᱩᱨ ᱥᱚᱦᱚᱨ ᱥᱩᱨ ᱨᱮ ᱢᱮᱱᱟᱜᱼᱟ ᱾

ᱥᱚᱲᱚᱠ
ᱵᱚᱠᱷᱛᱤᱭᱟᱨᱯᱩᱨ ᱫᱚ ᱯᱟᱴᱱᱟ ᱠᱷᱚᱱ NH 31, ᱯᱟᱪᱮ ᱴᱮ ᱢᱤᱫᱴᱟᱹᱝ ᱔ᱼᱞᱮᱱ ᱮᱠᱥᱯᱨᱮᱥᱣᱮ, ᱟᱨ NH 20 ᱮᱛᱚᱢ ᱥᱮᱦᱮᱫ ᱵᱤᱦᱟᱨ ᱥᱚᱨᱤᱯᱷ ᱫᱚ ᱨᱟᱺᱪᱤ ᱟᱨ ᱥᱟᱢᱟᱝ ᱨᱮ ᱵᱟᱲ ᱠᱷᱚᱱ ᱡᱚᱲᱟᱣ ᱞᱟᱹᱜᱤᱫ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱱᱚᱣᱟ ᱴᱷᱟᱶ ᱞᱟᱹᱜᱤᱫ ᱛᱮ ᱵᱟᱥ ᱥᱮᱵᱟ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱱᱚᱣᱟ ᱜᱟᱝᱱᱟᱹᱭ ᱨᱮᱱᱟᱜ ᱥᱚᱢᱟᱱᱟᱱᱛᱟᱨ ᱒ᱼᱞᱮᱱ NH ᱦᱚᱛᱮᱛᱮ ᱢᱚᱠᱟᱢᱟ ᱠᱷᱚᱱ ᱦᱚᱸ ᱡᱚᱲᱟᱣ ᱟᱠᱟᱱᱟ ᱾ ᱯᱟᱴᱱᱟ ᱦᱚᱱᱚᱛ ᱫᱚ ᱥᱟᱢᱟᱥᱛᱤᱯᱩᱨ ᱦᱚᱱᱚᱛ ᱡᱚᱲᱟᱣ ᱞᱟᱹᱜᱤᱫ ᱛᱮ ᱔ ᱞᱮᱱ ᱟᱜ ᱯᱚᱞ ᱫᱚ ᱵᱚᱠᱷᱛᱤᱭᱟᱨᱯᱩᱨᱼᱛᱟᱡᱽᱯᱩᱨ ᱯᱚᱞ ᱦᱚᱸ ᱵᱮᱱᱟᱣ ᱨᱮᱱᱟᱜ ᱠᱟᱹᱢᱤ ᱪᱟᱞᱟᱜ ᱠᱟᱱᱟ ᱾ ᱵᱚᱠᱷᱛᱤᱭᱟᱨᱯᱩᱨ ᱟᱨ ᱯᱷᱚᱛᱩᱦᱟ ᱛᱟᱞᱟ ᱨᱮ ᱢᱤᱫ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱥᱚᱲᱚᱠ ᱮᱥ.ᱮᱪ. ᱑᱐᱘ ᱱᱚᱣᱟ ᱢᱟᱨᱮᱱᱟᱜ ᱮᱱ.ᱮᱪ. ᱓᱐ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱯᱟᱴᱱᱟ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ